|  |
| --- |
| Številka: 301-13/2023/45 |
| Ljubljana, 28. 9. 2023 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: NOVO GRADIVO ŠT. 1 - Izhodišča za udeležbo delegacije Republike Slovenije na 4. izrednem kongresu pooblaščenih predstavnikov držav članic Svetovne poštne zveze, 1. do 5. oktober 2023, Riad v Saudovi Arabiji**  |
| **1. Predlog sklepov vlade:** |
| Na podlagi 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), prvega odstavka 73. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) in prvega odstavka 3. člena Uredbe o sodelovanju, obveščanju in usklajevanju na področju zunanjih zadev in mednarodnih odnosov (Uradni list RS, št. 112/05), je Vlada Republike Slovenije na ....... seji dne ….. sprejela sklepE:1. Vlada Republike Slovenije je sprejela izhodišča za udeležbo delegacije Republike Slovenije na 4. izrednem kongresu pooblaščenih predstavnikov držav članic Svetovne poštne zveze, ki bo od 1. do 5. oktobra 2023 potekalo v Riadu v Saudovi Arabiji.
2. Vlada Republike Slovenije je imenovala delegacijo v naslednji sestavi:

* mag. Karla Pinter, generalna direktorica Direktorata za notranji trg, Ministrstvo za gospodarstvo, turizem in šport, vodja delegacije,
* Urška Korošec, sekretarka, Sektor za domače storitve, Direktorat za notranji trg, Ministrstvo za gospodarstvo, turizem in šport, namestnica vodje delegacije,
* mag. Rajko Jerenec, vodja Sektorja za regulacijo in nadzor trga poštnih storitev, Agencija za komunikacijska omrežja in storitve Republike Slovenije,
* Domen Ponikvar, specialist za regulacijo trga, Sektor za regulacijo in nadzor trga poštnih storitev, Agencija za komunikacijska omrežja in storitve Republike Slovenije.

              3. Delegacijo spremlja: Ivana Vrviščar, članica poslovodstva Pošte Slovenije. 1. Vlada Republike Slovenije pooblašča člane delegacije za sodelovanje in glasovanje na kongresu Svetovne poštne zveze v skladu z izhodišči.
2. Vlada Republike Slovenije pooblašča vodjo delegacije, da ob uveljavitvi izhodišč in doseženem soglasju ter uskladitvi besedil podpiše sklepne listine kongresa, v primeru njene odsotnosti pa namestnico vodje delegacije.

Barbara Kolenko Helblgeneralna sekretarkaSklep prejmejo: * Generalni sekretariat Vlade Republike Slovenije
* Ministrstvo za gospodarstvo, turizem in šport Republike Slovenije
* Služba Vlade Republike Slovenije za zakonodajo
* Ministrstvo za zunanje in evropske zadeve Republike Slovenije
* Agencija za komunikacijska omrežja in storitve Republike Slovenije
* Pošta Slovenije
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Franc Stanonik, vodja Sektorja za domače storitve, Direktorat za notranji trg, Ministrstvo za gospodarstvo, turizem in šport Republike Slovenije
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** Delegacija Republike Slovenije se bo udeležila 4. izrednega kongresa pooblaščenih predstavnikov držav članic Svetovne poštne zveze (SPZ), ki bo potekal od 1. do 5. oktobra 2023 v Riadu v Saudovi Arabiji. Izredni kongres je sklican zaradi naglih sprememb v poštnem okolju in prepoznanih priložnosti za rast, ki jih ponuja bolj vključujoč sektor. Ključne teme, ki bodo obravnavane na kongresu, so: odpiranje SPZ akterjem širšega poštnega sektorja, prihodnost poštnih finančnih storitev in podnebni ukrepi na področju poštnega sektorja. Člani delegacije Republike Slovenije so poleg predstavnikov Ministrstva za gospodarstvo, turizem in šport tudi predstavniki Agencije za komunikacijska omrežja in storitve Republike Slovenije ter Pošte Slovenije. Stalna praksa tako v Sloveniji, kot v večini drugih držav članic SPZ je, da delegacijo na kongresu sestavljajo predstavniki ministrstev, regulatorjev trga in poštnih operaterjev. V kolikor se na kongresu v razpravi in pri sprejemanju odločitev pojavijo nova specifična vprašanja, ki zadevajo delovanje poštnih operaterjev, so predstavniki le-teh in regulatorjev trga ključni za zagotavljanje pojasnil vodji delegacije.Novo gradivo št. 1 vsebuje popravek v drugi točki sklepa, da delegacijo spremlja ga. Ivana Vrviščar. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Stroške udeležbe na kongresu krije vsaka ustanova za svoje uslužbence (Ministrstvo za gospodarstvo, turizem in šport Republike Slovenije, Agencija za komunikacijska omrežja in storitve Republike Slovenije, Pošta Slovenije). Stroški udeležbe predstavnic Ministrstva za gospodarstvo, turizem in šport predvidoma ne bodo presegli 4.000,00 EUR. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: DA/NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo ni bilo predhodno objavljeno na spletni strani predlagatelja, saj ob smiselni uporabi šestega odstavka 9. člena in 9.a člena Poslovnika Vlade Republike Slovenije predhodna javna objava ni potrebna. |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  **Matjaž Han** **MINISTER** |

Na podlagi 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), prvega odstavka 73. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) in prvega odstavka 3. člena Uredbe o sodelovanju, obveščanju in usklajevanju na področju zunanjih zadev in mednarodnih odnosov (Uradni list RS, št. 112/05), je Vlada Republike Slovenije na ....... seji dne ….. sprejela

SKLEPE:

1. Vlada Republike Slovenije je sprejela izhodišča za udeležbo delegacije Republike Slovenije na 4. izrednem kongresu pooblaščenih predstavnikov držav članic Svetovne poštne zveze, ki bo od 1. do 5. oktobra 2023 potekalo v Riadu v Saudovi Arabiji.
2. Vlada Republike Slovenije je imenovala delegacijo v naslednji sestavi:
* mag. Karla Pinter, generalna direktorica Direktorata za notranji trg, Ministrstvo za gospodarstvo, turizem in šport, vodja delegacije,
* Urška Korošec, sekretarka, Sektor za domače storitve, Direktorat za notranji trg, Ministrstvo za gospodarstvo, turizem in šport, namestnica vodje delegacije,
* mag. Rajko Jerenec, vodja Sektorja za regulacijo in nadzor trga poštnih storitev, Agencija za komunikacijska omrežja in storitve Republike Slovenije,
* Domen Ponikvar, specialist za regulacijo trga, Sektor za regulacijo in nadzor trga poštnih storitev, Agencija za komunikacijska omrežja in storitve Republike Slovenije,
* Ivana Vrviščar, članica poslovodstva Pošte Slovenije.
1. Vlada Republike Slovenije pooblašča člane delegacije za sodelovanje in glasovanje na kongresu Svetovne poštne zveze v skladu z izhodišči.
2. Vlada Republike Slovenije pooblašča vodjo delegacije, da ob uveljavitvi izhodišč in doseženem soglasju ter uskladitvi besedil podpiše sklepne listine kongresa, v primeru njene odsotnosti pa namestnico vodje delegacije.

Barbara Kolenko Helbl

generalna sekretarka

Sklep prejmejo:

* Generalni sekretariat Vlade Republike Slovenije
* Ministrstvo za gospodarstvo, turizem in šport Republike Slovenije
* Služba Vlade Republike Slovenije za zakonodajo
* Ministrstvo za zunanje in evropske zadeve Republike Slovenije
* Agencija za komunikacijska omrežja in storitve Republike Slovenije
* Pošta Slovenije

**Izhodišča za udeležbo delegacije Republike Slovenije na 4. izrednem kongresu pooblaščenih predstavnikov držav članic Svetovne poštne zveze, ki bo od 1. do 5. oktobra 2022 v Riadu v Saudovi Arabiji, za sodelovanje, glasovanje in podpis sklepnih listin**

1. **Namen udeležbe**

Delegacija Republike Slovenije se bo udeležila 4. izrednega kongresa pooblaščenih predstavnikov držav članic Svetovne poštne zveze (SPZ), ki bo potekal od 1. do 5. oktobra 2023 v Riadu v Saudovi Arabiji. Izredni kongres je sklican zaradi naglih sprememb v poštnem okolju in prepoznanih priložnosti za rast, ki jih ponuja bolj vključujoč sektor, predstavniki držav članic pa bodo preučili predloge, povezane z nadaljnjim odpiranjem zveze za širše akterje poštnega sektorja ter obravnavali druga nujna vprašanja poštnega sektorja.

Slovenija je članica SPZ od leta 1992, predstavniki države pa se kongresov redno udeležujejo od leta 1994. Osnovni namen je aktivno sodelovanje pri oblikovanju in sprejemanju odločitev na kongresu, ki vplivajo na spremembe v mednarodnem poštnem prometu ter aktih SPZ.

Udeležba Republike Slovenije na izrednem kongresu SPZ je zaradi pomembnih odločitev, ki se na zasedanju sprejemajo, potrebna in nujna.

SPZje krovna organizacija poštnih storitev, ki deluje v okviru Organizacije združenih narodov, pooblaščena za spodbujanje trajnega razvoja učinkovitih in dostopnih univerzalnih poštnih storitev. Regionalno je razdeljena na pet območij: Amerika, Južna Azija in Oceanija, Zahodna Evropa, Vzhodna Evropa in severna Azija ter Afrika.

SPZ vodijo štirje pomembni organi: 1) kongres pooblaščenih predstavnikov držav članic, ki je hierarhično najvišji organ in ga sestavljajo predstavniki vseh držav članic, ima poleg zakonodajne pristojnosti zlasti administrativne naloge ter izvoli generalnega direktorja; 2) upravni svet, ki med kongresoma zagotavlja kontinuiteto dela SPZ in preučuje regulativna, upravna, zakonodajna in pravna vprašanja; 3) poštno-operativni svet, ki se ukvarja z operativnimi, tehničnimi, ekonomskimi in komercialnimi vidiki poštnega poslovanja in je usmerjen v pomoč poštam pri posodobitvi in ​​nadgradnji poštnih produktov in storitev; 4) mednarodni urad, ki je pristojen za povezovanje obeh svetov, vodenje zveze, obveščanje in svetovanje ter spodbuja tehnično sodelovanje med članicami SPZ (uporaba poštne tehnologije, razvoj poštnih trgov s potencialnimi področji rasti, kot sta neposredna pošta in EMS ter spremljanje kakovosti storitev v svetovnem merilu).

Kongres je najvišji organ SPZ (sedaj 192 držav članic) in se sklicuje na štiri leta. Odloča o najvažnejših vprašanjih na področju poštnih storitev, ki imajo dolgoročne gospodarske in politične posledice v svetu, tako v razvitih kot nerazvitih državah. Prav tako se na rednih kongresih SPZ imenujejo najvidnejši predstavniki in določijo podlage za financiranje za naslednje štiriletno obdobje.

Na zahtevo in s soglasjem dveh tretjin članic SPZ je mogoče sklicati tudi izredni kongres. Tako je bila na zadnjem kongresu SPZ, ki je potekal avgusta 2021 v Abidžanu v Slonokoščeni obali, skladno z resolucijo št. C 12/2021 sprejeta odločitev o organizaciji izrednega poštnega kongresa v letu 2023.

1. **Program kongresa in okvirna časovnica**

Izredni kongres traja pet dni.

Urnik kongresa:

* 29. 9 in 30. 9. 2023: registracija udeležencev
* 1. 10. 2023: svečana otvoritev in plenarno zasedanje (odpiranje SPZ akterjem širšega poštnega sektorja, institucionalni okvir, produkti in storitve)
* 2. 10. 2023: plenarno zasedenje (odpiranje SPZ akterjem širšega poštnega sektorja, prihodnost poštnih finančnih storitev, produkti in storitve, reforma SPZ kot kontinuum)
* 3. 10. 2023: plenarno zasedenje (podnebni ukrepi na področju poštnega sektorja, finančne zadeve)
* 4. 10. 2023: plenarno zasedanje (nujne zadeve poštnega sektorja) in Strateški vrh SPZ 2023
* 5. 10. 2023: Strateški vrh SPZ 2023
1. **Ključne teme kongresa in stališča Republike Slovenije**

Ključne teme, ki bodo obravnavane na izrednem kongresu so: odpiranje SPZ akterjem širšega poštnega sektorja, prihodnost poštnih finančnih storitev in podnebni ukrepi na področju poštnega sektorja. V okviru kongresa bo potekalo tudi zasedanje Strateškega vrha SPZ na ravni ministrov in drugih visokih predstavnikov držav članic zveze.

**Odpiranje SPZ akterjem širšega poštnega sektorja**

Zaradi večjih sprememb na mednarodnem poštnem trgu, kot sta hitro preoblikovanje poštnih storitev iz izmenjave dokumentov v storitve distribucije e-trgovine in upad tržnega deleža univerzalnih poštnih storitev, narašča zaskrbljenost glede prihodnosti SPZ, predvsem kar se tiče reprezentativnosti in financiranja organizacije ter njene okrepitve in za to potrebnih reform.

Pojavlja se vrsta temeljnih vprašanj glede odprtja SPZ in dostopa do produktov in storitev zveze za predstavnike širšega sektorja, ki jih predstavljajo zasebna podjetja in partnerske organizacije, kot so e-trgovci, kurirska podjetja, ponudniki logističnih storitev, ponudniki finančnih storitev, letalske, železniške in druge prevozne družbe, carinske organizacije, proizvajalci poštnih in s poštno industrijo povezanih rešitev, združenja potrošnikov, sindikati in združenja poštnih delavcev ter drugi.

Kongres v Abidžanu je sprejel resoluciji št. C 11/2021 in št. C 12/2021, v katerih je določil, da organi SPZ pripravijo predloge za nadaljnjo reformo in odpiranje organizacije za akterje širšega poštnega sektorja ter organizirajo 4. izredni kongres, na katerem bodo preučili te predloge.

Naloga je bila opravljena v okviru delovne skupine, ki je preučila institucionalni okvir, produkte in storitve ter reformo kot kontinuum. Na podlagi ankete med deležniki je bilo ugotovljeno, da je več kot 75% ministrstev in regulatornih organov naklonjenih temu, da dobijo akterji širšega poštnega sektorja vlogo pri odločanju v SPZ, temu pa je naklonjenih tudi 50% poštnih operaterjev. Po preučitvi različnih modelov sodelovanja agencij Organizacije združenih narodov z industrijo je bila delovna skupina mnenja, da je sedanji posvetovalni odbor najprimernejša struktura za sodelovanje z akterji širšega poštnega sektorja. Splošno soglasje je bilo, da si države članice sicer želijo spremembe v načinu sodelovanja posvetovalnega odbora z drugimi organi SPZ, vendar to ne bi smel biti radikalen odmik od trenutnega stanja. Izboljšave posvetovalnega odbora bi morale odražati sedanjo strukturo in biti postopne narave.

Na splošno so se člani delovne skupine strinjali, da bi morala SPZ ohraniti obstoječe stanje pri večini od šestih stebrov, pri čemer bi bilo treba dodatno izboljšati in pojasniti vloge, odgovornosti in pravice posvetovalnega odbora in njegovih članov pri sodelovanju z drugimi organi SPZ. V ta namen so potrebne nekatere omejene spremembe Splošnih pravil.

Poleg institucionalnega modela je delovna skupina preučila tudi, kateri produkti in storitve SPZ bi lahko bili dostopni akterjem širšega poštnega sektorja. Namen je zagotoviti učinkovit in pravočasen dostop do tistih produktov in storitev SPZ, ki bi lahko prispevali k njenemu cilju, to je olajšati komunikacijo med uporabniki po svetu. Za tehnični pregled produktov in storitev je bil zadolžen upravni svet, pri čemer si je prizadeval za celovit pristop, v katerem so bili različni produkti in storitve SPZ zaradi njihove medsebojne povezanosti združeni. Namesto da bi ocenjevali prednosti dostopa do posameznih produktov in storitev, se je upravni svet osredotočil na kombinacije produktov in storitev, ki bi najbolje spodbujale sodelovanje in medsebojno povezanost med poštnimi operaterji in akterji širšega poštnega sektorja ter tako oblikoval tri modele.

Noben od teh modelov sodelovanja ne bi bil obvezen za nobeno stranko, vključno s poštnimi operaterji. Odločitev o sodelovanju z akterji širšega poštnega sektorja znotraj katerega od predlaganih treh modelov bi bila prostovoljna. Vsak poštni operater bi se lahko odločil za uporabo kateregakoli instrumenta, ki bo razvit v okviru teh modelov.

V zvezi z reformo glede odpiranja SPZ akterjem širšega poštnega sektorja je delovna skupina izrazila potrebo po vzpostavitvi postopkov in struktur, ki bodo zagotovili, da bo reforma neprekinjen in trajen proces, ki se ne konča z odločitvami, sprejetimi na izrednem kongresu v Saudovi Arabiji. V ta namen je pripravila kongresni dokument in predlog splošne narave, ki naj bi ga sprejel izredni kongres. Osnutek predloga določa cilje prihodnjega dela na področju reforme in za obdobje po izrednem kongresu predlaga časovni okvir, delovni program in institucionalno strukturo za izvedbo nalog.

Republika Slovenija podpira sodelovanje akterjev širšega poštnega sektorja na nižjih ravneh, vendar nasprotuje polnopravnem članstvu in glasovalnim pravicam le-teh v organizaciji. Zavzemamo se za to, da SPZ še naprej deluje kot meddržavna oz. medvladna organizacija, ki je specializirana agencija Organizacije združenih narodov.

**Prihodnost poštnih finančnih storitev**

V skladu z Abidžansko poštno strategijo je SPZ januarja 2022 najela neodvisnega zunanjega izvajalca, da izvede celovito oceno in pregled trenutnih poštnih finančnih storitev in rešitev SPZ ter pridobi informacije s strani držav članic, vključno z regulatornimi organi.

Na podlagi ugotovitev in priporočil študije je SPZ identificirala področja, na katerih bi lahko nudila pomoč poštnim operaterjem v zvezi s poštnimi finančnimi storitvami, vključno z:

* izboljšanjem obstoječega modela delovanja Sporazuma o poštnih finančnih storitvah in SPZ, kar bi lahko vključevalo razvoj in spodbujanje standardov poštnih finančnih storitev, vključno s standardi interoperabilnosti, varnosti in varstva potrošnikov, da se zagotovi skladnost poštnih finančnih storitev z najboljšimi mednarodnimi praksami;
* izboljšanjem izmenjave znanja, svetovalnimi storitvami, uporabo strokovnega znanja in najboljših digitalnih praks z ustanovitvijo »centra znanja« SPZ;
* diverzifikacijo obstoječe ponudbe SPZ z novimi partnerstvi in modeli financiranja. SPZ lahko pomaga pri partnerstvih med poštnimi operaterji in drugimi ponudniki finančnih storitev, kot so banke in operaterji mobilnih omrežij, za razširitev ponudbe finančnih storitev in povečanje dostopa do finančnih storitev za stranke;
* zagotavljanjem tehnoloških rešitev, prilagojenih uporabnikom, svetovalnih storitev in tehnične podpore. SPZ lahko zagotovi tehnično pomoč in strokovno znanje za pomoč poštnim operaterjem pri razvoju in izvajanju finančnih storitev, ki so skladne z zakonskimi zahtevami, najboljšimi praksami in potrebami strank ter podpira poštne operaterje in vlade pri doseganju njihovih ciljev na področju finančne vključenosti;
* povečanjem vloge poštnih operaterjev pri oblikovanju politik na področju poštnih finančnih storitev. SPZ se lahko zavzema za pomen poštnih finančnih storitev na mednarodni in nacionalni ravni ter poudarja vlogo, ki jo imajo pri tem poštni operaterji.

V zvezi z izboljšanjem obstoječega modela delovanja Sporazuma o poštnih finančnih storitvah prvi korak vključuje več predlaganih sprememb navedenega sporazuma, ki naslavljajo dolžnosti poštnih operaterjev v zvezi s preprečevanjem pranja denarja oz. bojem proti financiranju terorizma (AML/CFT), uporabo kolektivne oznake PosTransfer, vzpostavitev sistema PPS\*Clearing in določitev smernic za nadomestila za poštne operaterje, ki izvedejo plačilo.

Poleg navadnih predlogov spremembe sporazuma bo na področju poštnih finančnih storitev izredni kongres odločal o ustanovitvi »centra znanja« SPZ za poštne finančne storitve. Ta bo imel pomembno vlogo predvsem pri spodbujanju finančne vključenosti in gospodarskega razvoja, zlasti na območjih, kjer teh storitev primanjkuje in imajo poštni operaterji ključno vlogo pri zagotavljanju osnovnih finančnih storitev.

Republika Slovenija predloge, povezane s prihodnostjo poštnih finančnih storitev, podpira.

**Podnebni ukrepi na področju poštnega sektorja**

Podnebne spremembe so ključni okoljski poudarek SPZ na področju trajnostnega razvoja v zadnjem desetletju. SPZ povečuje svoje ambicije in ukrepe v podporo prehodu na nizko emisijske in podnebno odporne poštne dejavnosti ter želi javnosti, vladam in zasebnemu sektorju ponuditi dodatne podnebne storitve. To se odraža v okoljskih ciljih in ciljih trajnostnega razvoja, ki so predvideni v Abidžanskem poštnem sporazumu. Za dosego navedenih ciljev SPZ predlaga sprejetje predloga splošne narave, s katerim se za poštne operaterje določijo prostovoljni globalni cilji za zmanjšanje emisij do leta 2030 oz. 2050.

Glede na to, da se zmožnost in potrebna raven financiranja za sprejetje posameznih zavez za zmanjšanje emisij za leti 2030 in 2050 med posameznimi poštnimi operaterji razlikujejo, je predlagano, da SPZ sprejme stopenjski pristop k določanju ciljev, in sicer:

* 1. stopnja vključuje poštne operaterje, ki so vzpostavili mehanizme za merjenje, spremljanje in zmanjševanje emisij. Ti poštni operaterji imajo obstoječe načrte za izvajanje in so objavili trdne zaveze za zmanjšanje emisij do leta 2030;
* 2. stopnja vključuje poštne operaterje, ki so v postopku določanja individualnih ciljev zmanjšanja emisij za leti 2030 in 2050, vendar morda potrebujejo podporo pri krepitvi zmogljivosti, podnebno financiranje ter tehnično pomoč;
* 3. stopnja vključuje poštne operaterje, ki se osredotočajo na dolgoročne zaveze za leto 2050. Ti potrebujejo obsežno podporo v smislu financiranja in tehnične pomoči za krepitev svojih zmogljivosti.

Odločitev o tem, v katero stopnjo določanja ciljev se bodo vključili in o prehodu v višjo stopnjo glede na dosežen napredek je na strani poštnih operaterjev.

Republika Slovenija predlagane podnebne ukrepe na področju poštnega sektorja podpira.

**Stališča Republike Slovenije**

Kot pripomoček za delo in odločanje na kongresu je pripravljena preglednica predlogov in stališč Republike Slovenije.

Določena stališča se bodo predvidoma oblikovala tudi tekom kongresa, za kar je nujno potrebno dobro sodelovanje deležnikov, ki kot člani delegacije na kongresu enotno predstavljajo Republiko Slovenijo.

1. **Delegacija Republike Slovenije**

Za udeležbo na kongresu je predvidena naslednja delegacija:

* mag. Karla Pinter, generalna direktorica Direktorata za notranji trg, Ministrstvo za gospodarstvo, turizem in šport, vodja delegacije,
* Urška Korošec, sekretarka, Sektor za domače storitve, Direktorat za notranji trg, Ministrstvo za gospodarstvo, turizem in šport, namestnica vodje delegacije,
* mag. Rajko Jerenec, vodja Sektorja za regulacijo in nadzor trga poštnih storitev, Agencija za komunikacijska omrežja in storitve Republike Slovenije,
* Domen Ponikvar, specialist za regulacijo trga, Sektor za regulacijo in nadzor trga poštnih storitev, Agencija za komunikacijska omrežja in storitve Republike Slovenije,
* Ivana Vrviščar, članica poslovodstva Pošte Slovenije.

Vlada Republike Slovenije pooblašča člane delegacije za sodelovanje in glasovanje na kongresu SPZ. Pooblaščenci glasujejo v skladu z izhodišči.

Vlada Republike Slovenije pooblašča vodjo delegacije, da ob uveljavitvi izhodišč in doseženem soglasju ter uskladitvi besedil podpiše sklepne listine kongresa, v primeru njene odsotnosti pa namestnico vodje delegacije.

Kongres traja pet dni. V času kongresa je nujna stalna prisotnost predstavnikov Republike Slovenije, saj potekajo razprave, glasovanje in podpis sklepnih listin kongresa.

Ker gre za mednarodni dogodek, na katerem Republika Slovenija ne more zagotoviti popolne udeležbe zgolj z zaposlenimi v državni upravi, so ministrstva in regulatorji zastopani v upravnem svetu SPZ, ki preučuje regulativna, upravna, zakonodajna in pravna vprašanja, ponudniki poštnih storitev pa so zastopani v Poštno operativnem svetu SPZ, ki preučuje operativni, gospodarski in komercialni vidiki poštnega poslovanja. Stalna praksa tako v Sloveniji, kot v večini drugih držav članic SPZ je, da delegacijo na kongresu sestavljajo predstavniki ministrstev, regulatorjev trga in poštnih operaterjev. Na kongresu se namreč razpravlja in odloča o operativnih zadevah, ki so bistvenega pomena za prihodnje poslovanje poštnih operaterjev. V kolikor se na kongresu v razpravi in pri sprejemanju odločitev pojavijo nova specifična vprašanja, ki zadevajo delovanje poštnih operaterjev, so predstavniki le-teh in regulatorjev trga ključni za zagotavljanje pojasnil vodji delegacije.

Člani delegacije bodo svojo prisotnost na kongresu časovno razporedili po predvideni časovnici, upoštevajoč potrebe in pristojnosti.

Terminski načrt udeležbe članic delegacije Ministrstva za gospodarstvo, turizem in šport na kongresu je naslednji:

* mag. Karla Pinter, Ministrstvo za gospodarstvo, turizem in šport: 3. 10. – 5. 10. 2023
* Urška Korošec, Ministrstvo za gospodarstvo, turizem in šport: 3. 10. – 5. 10. 2023
1. **Okvirni predračun stroškov**

Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.

Predvideni stroški prevozov, nočitev, tolmačenja, dnevnic ter ostalih stroškov znašajo največ 4.000,00 EUR.